text: Uns quants videos dels anys bons del BTCC | Colla Verglas
  Avui via Facebook he trobat un video amb una bonica lluita entre dos Cossies RS500 al circuit de Brands Hatch GP, protagonitzada per Andy Rouse i per Steve Soper. Per si dos trastos amb tracció trasera i un bon grapat de cavalls no fos suficient, a mitja cursa comencen a caure quatre gotes per acabar-ho d'arreglar tot.
  Un dels avantatges de YouTube és que quan acabes de veure un video, a la dreta tens un munt de suggerències per continuar perdent el temps. És d'aquesta forma com m'he creuat amb altres perles dignes de menció. Comencem, per exemple, amb un altre lluita de l'any 1988 amb Andy Rouse i el seu RS500 com a protagonista, tot i que aquest cop tant el rival — el Nissan Skyline GTS (R31) de Win Percy — com el circuit — Donington Park — són uns altres.
  Saltant de video en video, la sorpresa ha estat trobar-me amb una prova de 1992 on Tiff Needell, encara a Top Gear quan Top Gear encara parlava de cotxes, es posava al volant dels tres cotxes més punters de la temporada: un Opel Calibra, un Nissan Primera i el BMW E36 320i. Abans, però, Needell fa un repàs a la temporada (on fins i tot va participar en alguna cursa) i mostra una de les millors batalles que mai he vist en circuit: la que va acabar amb John Cleland (Opel) i Tim Harvey (BMW) contra el mur a la darrera cursa de la temporada 1992, a Silverstone.
  I ja que parlem de Tiff Needell, què tal una prova del Mercedes-Benz C-Klasse DTM per rematar aquesta entrada? Au. Que acabeu de passar un bon dia.
  L'entrada va ser publicada el Circuit i etiquetada Andy Rouse, Brands Hatch, BTCC, Donington Park, Ford, Sierra, Sierra Cosworth RS500, Steve Soper, Tiff Needell per danidmas. Guarda l'enllaç permanent.